**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. április 21. (kedd 16:30 óra)

**Meghívottak:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző

**Megjelentek:** Dr. Szabó András elnök, Bánóczi Margit, dr. Klein Katalin, Kiszelné Mohos Katalin polgármester, Papp István jegyző, dr. Németh Zsanett aljegyző, Szelicsánné Szajáni Piroska intézményvezető Ezüstkor Szociális Gondozó Központ, Vereska Zsuzsa, Deákné Kuti Szilvia, Bakos Eleonóra Ezüstkor Szociális Gondozó Központ családgondozók, Móczár Ágnes Lenvirág Bölcsőde és Védőnői Szolgálat intézményvezető, Kissné Szalay Erzsébet jegyzőkönyvvezető

**Dr. Szabó András elnök:** Köszöntöm a megjelenteket, megállapítom, hogy az Egészségügyi és szociális bizottság (továbbiakban EÜB) 3 fővel jelen van, határozatképes. Javaslom, hogy az Ezüstkor Szociális Gondozó Központból érkezett vendégeinkre tekintettel módosítsuk a napirendek sorrendjét. Elsőként tárgyaljuk a Gondozó Központ beszámolóját. Felteszem szavazásra a módosított napirendet, aki így elfogadja, kérem, kézfeltartással jelezze. Megállapítom, hogy az EÜB 3 igen szavazattal az alábbi napirendi pontokat fogadta el:

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**12/2015. (IV. 21.) HATÁROZATA**

Nagykovácsi Nagyközség Önkormányzat Egészségügyi és szociális bizottsága 2015. április 21-i ülésén az alábbi napirendeket tárgyalja:

1. **Döntés az Ezüstkor Szociális Gondozó Központ 2014. évi beszámolójának elfogadásáról (E-45/2015)**

Előterjesztő: Kiszelné Mohos Katalin polgármester

Előadó: Papp István jegyző

1. **Döntés a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló 3/2003. (II. 03.) számú Kt. rendelet módosításáról (E-50/2015)**

Előterjesztő: Kiszelné Mohos Katalin polgármester

Előadó: Papp István jegyző

1. **Rendeletalkotás gyermekjóléti alapellátásokról valamint a Lenvirág Bölcsőde és Védőnői Szolgálat Szervezeti és Működési Szabályzatának elfogadása (E-55/2015)**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

1. **Döntés a központi háziorvosi ügyeleti ellátásra kötött megállapodás felmondásáról és közbeszerzési eljárás kiírásának előkészítéséről (E-49/2015)**

Előterjesztő: Kiszelné Mohos Katalin polgármester

Előadó: Papp István jegyző

1. **Döntés a Budakörnyéki Önkormányzati Társulás keretében kialakítandó Budakeszi Járási Mentési Pont támogatásáról (E-58/2015)**

Előterjesztő: Kiszelné Mohos Katalin polgármester

Előadó: Papp István jegyző

1. **Egyebek**

**1. naprendi pont**

**Döntés az Ezüstkor Szociális Gondozó Központ 2014. évi beszámolójának elfogadásáról**

**Dr. Szabó András elnök:** Átadom a szót jegyző úrnak

**Papp István jegyző:** Köszönöm.A solymári Ezüstkor Szociális Gondozó Központ látja el Nagykovácsiban a családsegítő- és gyermekjóléti, valamint a házi segítségnyújtás szakfeladatokat. Az intézményvezető Szelicsánné Szajáni Piroska elkészítette a 2014. évre vonatkozó szakmai beszámolóját, és ennek elfogadásáról kell most dönteni.

**Dr. Szabó András elnök:** Meghallgatjuk intézményvezető asszonyt, hogy szeretné-e kiegészíteni a beszámolóban foglaltakat.

**Szelicsánné Szajáni Piroska intézményvezető:** Azzal tudnám kiegészíteni, hogy a pénzügyi beszámolót majd a zárszámadás elkészítését követően tudjuk elkészíteni. A szakmai beszámolóban részletesen leírtuk a tevékenységünket. Talán a Nagykovácsi Általános Iskolával kialakított kapcsolatunkon lehetne javítani, de már lépéseket tettünk ennek érdekében. Személyes kapcsolatot szeretnénk kialakítani szülőkkel, gyerekekkel is, akár úgy, hogy szülői értekezleteken is részt veszünk.

**Dr. Szabó András elnök:** Kérdezem, hogy a védőnőkkel milyen kapcsolatot alakítottak ki?

**Szelicsánné Szajáni Piroska intézményvezető**: Nagyon jó a kapcsolat, hiszen vannak közös ügyek is, ezért havonta szakmai egyeztetéseket is tartunk.

**Dr. Klein Katalin**: Nagyon jó hallani ezt a pozitív hangvételű beszámolót. De ennek ellenére szeretném megkérdezni, hogy esetleg van-e valami, amiben az önkormányzat segítségére lenne szükségük.

**Szelicsánné Szajáni Piroska intézményvezető:** Köszönjük. Egyedül az elhelyezés a gond, de ez már nem új probléma, igyekszünk megoldani a feladatokat az adott körülmények között.

**Dr. Szabó András elnök:** Köszönöm szépen, ha nincs további hozzászólás, szavazásra teszem fel a határozati javaslatot, aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**13/2015. (IV. 21.) HATÁROZATA**

**Tárgy: Döntés az Ezüstkor Szociális Gondozó Központ 2014. évi beszámolójának elfogadásáról**

Nagykovácsi Nagyközség Önkormányzat Egészségügyi és szociális bizottsága a Nagykovácsi Nagyközség Önkormányzata Képviselő-testületének megtárgyalásra és elfogadásra javasolja az Ezüstkor Szociális Gondozó Központ 2014. évi szakmai beszámolóját az előterjesztés szerint.

Határidő: azonnal

Felelős:Polgármester, Jegyző

**2. napirendi pont:**

**Döntés a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló 3/2003. (II. 03.) számú Kt. rendelet módosításáról**

**Dr. Szabó András elnök:** Átadom a szót jegyző úrnak.

**Papp István jegyző:** *Röviden ismertette az előterjesztésben foglaltakat.*

**Dr. Szabó András elnök:** Köszönöm. Van-e hozzászólás? Nincs, tehát felteszem szavazásra a határozati javaslatot. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**14/2015. (IV. 21.) HATÁROZATA**

# Nagykovácsi Nagyközség Önkormányzat Egészségügyi és szociális bizottsága a Nagykovácsi Nagyközség Önkormányzata Képviselő-testületének megtárgyalásra és elfogadásra javasolja a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló 3/2003. (III. 03.) számú Kt. rendelet módosítását az előterjesztésben foglaltak szerint.

**3. naprendi pont**

**Rendeletalkotás gyermekjóléti alapellátásokról valamint a Lenvirág Bölcsőde és Védőnői Szolgálat Szervezeti és Működési Szabályzatának elfogadása**

**Dr. Szabó András elnök:** Átadom a szót aljegyző asszonynak.

**Dr. Németh Zsanett aljegyző:** *Röviden ismertette az előterjesztésben foglaltakat.* Szeretném elmondani, hogy a Szervezeti és Működési Szabályzat tervezetét időközben eljuttattuk egy szakértőknek, a véleménye alapján a most kiosztott módosító indítvány szerint kellene elfogadni a határozati javaslatot.

**Dr. Szabó András elnök:** Köszönöm. Van-e hozzászólás?

**Dr. Klein Katalin**: A jelentkezők közül hogy kerül kiválasztásra az a gyermek, akit felveszünk a bölcsődébe? A lakosság azt gondolja nagyon nagy lesz a túljelentkezés.

**Dr. Németh Zsanett aljegyző:** A gyermekvédelmi törvény határozza meg a szempontrendszert, amely alapján dönteni kell, és ez a bölcsőde szervezeti és működési szabályzatában is rögzítésre került. A jelentkezéseket követően majd 3 tagú bizottság fog – az adott szempontrendszer alapján – dönteni, melynek 1 tagja az EÜB tagjai közül fog kikerülni.

**Dr. Szabó András elnök:** További hozzászólás van-e. Nincs, tehát először felteszem szavazásra az SZMSZ elfogadását a módosításokkal. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**15/2015. (IV. 21.) HATÁROZATA**

**Tárgy: A Lenvirág Bölcsőde és Védőnői Szolgálat szervezeti és működési szabályzatának elfogadása**

Nagykovácsi Nagyközség Önkormányzat Egészségügyi és szociális bizottsága a Nagykovácsi Nagyközség Önkormányzata Képviselő-testületének megtárgyalásra és elfogadásra javasolja

1. a Lenvirág Bölcsőde és Védőnői Szolgálat Szervezeti és Működési szabályzatát.

2. hogy a bölcsődei felvételi kérelmek benyújtására első alkalommal 2015. május 12-14. napjain kerüljön sor.

Felkéri a Polgármestert és az Intézményvezetőt a szükséges intézkedések megtételére.

Határidő: azonnal

Felelős: Polgármester, Intézményvezető

**Dr. Szabó András elnök:** Szavazásra teszem fel. a személyes gondoskodást nyújtó gyermekjóléti alapellátásokról és térítési díjairól szóló rendelet tervezetét. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**16/2015. (IV. 21.) HATÁROZATA**

Nagykovácsi Nagyközség Önkormányzat Egészségügyi és szociális bizottsága a Nagykovácsi Nagyközség Önkormányzata Képviselő-testületének megtárgyalásra és elfogadásra javasolja a személyes gondoskodást nyújtó gyermekjóléti alapellátásokról és térítési díjairól szóló rendelet megalkotását az előterjesztésben foglaltak szerint.

**4. naprendi pont**

**Döntés a központi háziorvosi ügyeleti ellátásra kötött megállapodás felmondásáról és közbeszerzési eljárás kiírásának előkészítéséről**

**Dr. Szabó András elnök:** Átadom a szót jegyző úrnak.

**Papp István jegyző:** *Röviden ismertette az előterjesztést.*

**Kiszelné Mohos Katalin polgármester**: A Buda-környéki Önkormányzati Társulás ülésén merült fel a probléma, hogy a helyi háziorvosok nem mennek ki házhoz, ezért bizonyos esetekben nem megoldott az ügyelet biztosítása. Azokban az időszakokban, amikor a háziorvos rendelési ideje lejárt, viszont az orvosi ügyelet még nem kezdődött meg, nem megoldott az ellátás.

**Dr. Szabó András elnök:** Mindenképpen felül kellene vizsgálni a háziorvosokkal kötött vállalkozói szerződéseket, mert fontos lenne tudni, hogy azokban milyen feltételek szerepelnek. Amennyiben az adott háziorvos rendelési ideje lejárt, de még a napi munkaideje nem telt el, akkor kötelessége kimenni a beteghez. Javaslom, hogy az orvosi ügyeletre kiírt pályázatban kerüljenek megfogalmazásra a feltételek, illetve vállalások, hogy a legmegfelelőbb ügyeleti rendszert lehessen megvalósítani. További hozzászólás van-e? Nincs, tehát felteszem szavazásra a határozati javaslatot. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**17/2015. (IV. 21.) HATÁROZATA**

**Tárgy: Döntés a központi háziorvosi ügyeleti ellátásra kötött megállapodás felmondásáról és közbeszerzési eljárás kiírásának előkészítéséről**

Nagykovácsi Nagyközség Önkormányzat Egészségügyi és szociális bizottsága a Nagykovácsi Nagyközség Önkormányzata Képviselő-testületének megtárgyalásra és elfogadásra javasolja a központi háziorvosi ügyeleti ellátásra kötött megállapodás rendes felmondással történő megszüntetését, és új közbeszerzési pályázat kiírását.

Felhatalmazza a Polgármestert a szükséges intézkedések megtételére.

**Határidő:** 2015. május 1.

**Felelős:** polgármester

**5. naprendi pont**

**Döntés a Budakörnyéki Önkormányzati Társulás keretében kialakítandó Budakeszi Járási Mentési Pont támogatásáról**

**Dr. Szabó András elnök:** Átadom a szót jegyző úrnak.

**Papp István jegyző:** *Röviden ismertette az előterjesztést.*

**dr. Klein Katalin:** Mi a különbség a mentési pont és a mentőállomás között?

**Kiszelné Mohos Katalin polgármester:** Tudomásom szerint a lényeges különbség a szakember-ellátottság. A mentési pont esetében egy sofőr és egy ápoló, a mentőállomáson pedig a sofőr mellett egy mentőtiszt teljesít szolgálatot. Azonban a mi településünkön a Pesthidegkút Mentőállomás látja el a feladatot, amely mindenképpen közelebb van számunkra. Ezért fogalmaztuk meg nemleges javaslatunkat.

**Dr. Szabó András elnök:** További hozzászólás van-e. .Nincs, tehát felteszem szavazásra a határozati javaslatot. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**18/2015. (IV. 21.) HATÁROZATA**

**Tárgy: Döntés a Budakörnyéki Önkormányzati Társulás keretében kialakítandó Budakeszi Járási Mentési Pont támogatásáról**

Nagykovácsi Nagyközség Képviselő-testülete Egészségügyi és szociális bizottsága Képviselő-testületének elfogadásra javasolja, hogy Nagykovácsi Nagyközség Önkormányzata ne csatlakozzon a Budakörnyéki Önkormányzati Társulás keretében kialakítandó Budakeszi Járási Mentési Ponthoz.

Határidő: azonnal

Felelős: polgármester

1. **naprendi pont**

**Egyebek**

**Dr. Szabó András elnök:** Van-e hozzászólás?

**Kiszelné Mohos Katalin polgármester:** Szeretném tájékoztatni a bizottság jelen lévő tagjait, hogy a Mobilbox Kft-vel rendeződött a vitás helyzet, sikerült egy kedvező feltételekkel kialakított szerződés aláírásában megállapodnunk. Továbbá arról is szeretnék tájékoztatást adni, hogy a testület ülésein bevezetésre kerül a Mikrovoks elektronikus szavazórendszer, melynek használatával a telepítő cég munkatársai a csütörtöki ülés előtt ismertetik meg a testület tagjait, ezért kérem, hogy mindenki szíveskedjen 16 óra 15 percre megérkezni az Inkubátorházba.

**Dr. Klein Katalin:** Az előző testületi ülésen napirendként szerepelt a Közbeszerzési terv és ehhez kapcsolódóan a közétkeztetés problémája. Megkeresett engem egy vállalkozó, aki hajlandó lenne, - ha biztosítunk számára megfelelő helyiséget – ezer adagos főzőkonyhát kialakítani.

**Kiszelné Mohos Katalin polgármester:** Köszönöm szépen, meg fogunk vele beszélni egy személyes találkozót, mivel erre alkalmas helyiség nem áll rendelkezésünkre, más megoldást kell kitalálni.

**Dr. Szabó András elnök:** Köszönöm. Amennyiben nincs további hozzászólás, az Egészségügyi bizottság nyílt ülését 17 óra 55 perckor bezárom.

K.m.f.

dr. Szabó András dr. Klein Katalin

elnök tag